Document ID: /roh_data/filtered/swiss_laws_in_ROHinterleaved.jsonl.gz/30412

This text was translated from DE into Rumantsch Grischun.

Die Auffangeinrichtung ist eine Vorsorgeeinrichtung. Sie ist verpflichtet:a. Arbeitgeber, die ihrer Pflicht zum Anschluss an eine Vorsorgeeinrichtung nicht nachkommen, anzuschliessen;b. Arbeitgeber auf deren Begehren anzuschliessen;c. Personen als freiwillige Versicherte aufzunehmen;d. die Leistungen nach Artikel 12 auszurichten;e. die Arbeitslosenversicherung anzuschliessen und für die von dieser Versicherung gemeldeten Bezüger von Taggeldern die obligatorische Versicherung durchzuführen;f. zu einem Vorsorgeausgleich nach Scheidung berechtigte Personen nach Artikel 60a aufzunehmen. Zur Erfüllung ihrer Aufgaben nach Absatz 2 Buchstaben a und b und Artikel 12 Absatz 2 kann die Auffangeinrichtung Verfügungen erlassen. Diese sind vollstreckbaren Urteilen im Sinne von Artikel 80 des Bundesgesetzes vom 11. April 1889 über Schuldbetreibung und Konkurs gleichgestellt. Der Auffangeinrichtung dürfen keine wettbewerbsverzerrenden Vergünstigungen gewährt werden. Die Auffangeinrichtung schafft regionale Zweigstellen. Die Auffangeinrichtung führt Freizügigkeitskonten gemäss Artikel 4 Absatz 2 des FZG. Sie führt darüber eine besondere Rechnung. Die Auffangeinrichtung ist nicht verpflichtet, laufende Rentenverpflichtungen zu übernehmen. Eingefügt durch Anhang Ziff. 4 des BG vom 19. Juni 2015 (Vorsorgeausgleich bei Scheidung), in Kraft seit 1. Jan. 2017 (AS 2016 2313; BBl 2013 4887).Eingefügt durch Art. 117a des Arbeitslosenversicherungsgesetzes vom 26. Juni 1982,  in Kraft seit 1. Juli 1997 (AS 1982 2184; BBl 1980 III 489). Eingefügt durch Anhang Ziff. 4 des BG vom 19. Juni 2015 (Vorsorgeausgleich bei Scheidung), in Kraft seit 1. Jan. 2017 (AS 2016 2313; BBl 2013 4887). SR 281.1Eingefügt durch Ziff. I des BG vom 3. Okt. 2003 (1. BVG-Revision), in Kraft seit  1. Jan. 2005 (AS 2004 1677; BBl 2000 2637).SR 831.42Eingefügt durch Anhang Ziff. 3 des Freizügigkeitsgesetzes vom 17. Dez. 1993, in Kraft  1. Jan. 1995 (AS 1994 2386; BBl 1992 III 533). Eingefügt durch Ziff. I des BG vom 20. Dez. 2006 (Wechsel der Vorsorgeeinrichtung),  in Kraft seit 1. Mai 2007 (AS 2007 1803; BBl 2005 5941 5953).

L’instituziun auxiliara è ina instituziun da provediment. Ella è obligada:a. d’affiliar d’uffizi patruns che n’adempleschan betg lur obligaziun da s’affiliar ad ina instituziun da provediment;b. d’affiliar patruns, che dumondan quai;c. da recepir persunas sco persunas assicuradas facultativamain;d. da furnir las prestaziuns tenor l’artitgel 12;e. d’affiliar l’assicuranza cunter la dischoccupaziun e da far l’assicuranza obligatorica per las persunas che retiran diarias e ch’èn annunziadas da questa assicuranza;f. da recepir persunas tenor l’artitgel 60a che han il dretg d’ina cumpensaziun dal provediment professiunal suenter in divorzi. Per ademplir sias incumbensas tenor l’alinea 2 literas a e b e tenor l’artitgel 12 alinea 2 po l’instituziun auxiliara decretar disposiziuns. Quellas han il medem status giuridic sco sentenzias executablas en il senn da l’artitgel 80 da la Lescha federala dals 11 d’avrigl 1889 davart la scussiun ed il concurs. A l’instituziun auxiliara na dastgan vegnir concedidas naginas favurisaziuns che sfalsifitgeschan la concurrenza. L’instituziun auxiliara stgaffescha filialas regiunalas. L’instituziun auxiliara maina contos da libra circulaziun tenor l’artitgel 4 alinea 2 LFLP. Ella maina ina contabilitad separada davart quests contos. L’instituziun auxiliara n’è betg obligada da surpigliar obligaziuns da rentas currentas. Integrà tras la cifra 4 da l’agiunta da la LF dals 19 da zer. 2015 (cumpensaziun dal provediment professiunal en cas da divorzi), en vigur dapi il 1. da schan. 2017 (AS 2016 2313; BBl 2013 4887).Integrà tras l’art. 117a da la LF dals 25 da zer. 1982 davart l’assicuranza cunter la dischoccupaziun, en vigur dapi il 1. da fan. 1997 (AS 1982 2184; BBl 1980 III 489). Integrà tras la cifra 4 da l’agiunta da la LF dals 19 da zer. 2015 (cumpensaziun dal provediment professiunal en cas da divorzi), en vigur dapi il 1. da schan. 2017 (AS 2016 2313; BBl 2013 4887). SR 281.1Integrà tras la cifra I da la LF dals 3 d’oct. 2003 (1. revisiun da la LPP), en vigur dapi il 1. da schan. 2005 (AS 2004 1677; BBl 2000 2637).SR 831.42Integrà tras la cifra 3 da l’agiunta da la LF dals 17 da dec. 1993 davart la libra circulaziun, en vigur dapi il 1. da schan. 1995 (AS 1994 2386; BBl 1992 III 533). Integrà tras la cifra I da la LF dals 20 da dec. 2006 (midada da l’instituziun da provediment), en vigur dapi il 1. da matg 2007 (AS 2007 1803; BBl 2005 5941 5953).